**Moj najdraži knjiški lik: Pustolovina na metli**

**Franka Bogdanić, 2.a**

Probudila me velika buka iz susjedne sobe. Nisam znala što se događa pa sam otišla provjeriti. Ugledala sam svog najboljeg prijatelja Harryja Pottera. Upitao me je želim li poći s njim u obilazak drugih gradova i država jer ima jednu čaroliju viška. Pristala sam! Brzo je zamahnuo čarobnim štapićem i stvorio svoj mali kovčeg u kojemu je bila boca vode, rezervna roba i nešto malo hrane. I ja sam dovukla svoj kovčeg i rekla Harryju: „Ne treba ti hrana! Nisam ti još rekla gdje želim ići. Bolje da pođemo što prije da izbjegnemo veliku gužvu.“

Harry me upitao kako da dođemo do određenih gradova i država tako brzo, a ja sam mu rekla: „Zamahni čarobnim štapićem i odvedi nas do metla za Metloboj.“ Trebalo mu je onoliko vremena koliko sam to dugo izgovarala. Uzela sam dvije metle i svatko je zajahao jednu. Prvo smo stigli u London. Tamo smo pogledali nekoliko odličnih mečeva na najvećem teniskom turniru na svijetu. Taj turnir zove se Wimbledon. Pojeli smo jagode sa šlagom, to je tamo tradicija. Sljedeća stanica nam je bila Pisa. Dugo smo promatrali kosi toranj. Bilo je jako lijepo i jedva smo otišli dalje. U Milanu smo već malo ogladnili pa smo naručili finu, slasnu tjesteninu. Odmorili smo se i nastavili dalje. Odletjeli smo u Pariz. Čudili smo se Eiffelovom tornju. Jako je visok i poželjela sam se popeti na njega. „Gdje bismo još mogli ići?“ - pitao me Harry. „Možemo otići u Egipat!“ - rekla sam mu. Ponovno smo poletjeli, ali ovaj puta sporije. Gledali smo piramide i puno neobičnih kipova. Letjeli smo iznad pustinje i vidjeli čak tri oaze. Tada sam se sjetila jednog benda po imenu Oasis. Meni je to najdraži bend, ali se na žalost raspao. S tim mislima krenuli smo dalje. Došli smo u Berlin. Prošetali smo kraj Berlinskog zida, pojeli fine kobase i otišli na spavanje.

Kad sam se probudila u svom krevetu, shvatila da je sve to bio samo san. Tata mi je ušao u sobu i rekao: „Buđenje, buđenje. Zakasnit ćeš u školu!“ Ustala sam i brzo se pripremila za školu. Kada sam došla u učionicu, sjela sam za svoju školsku klupu gdje sam ugledala poruku na kojoj je pisalo: „Moramo opet ići u onakvu lijepu i zabavnu pustolovinu!“ Uzviknula sam u sebi: „To ipak nije bio san!“ Uz pomoć magije, vratila sam se u svoj krevet. Jedva čekam novu pustolovinu!